|  |
| --- |
|  |
| **REPUBLIKA HRVATSKA****ZAGREBAČKA ŽUPANIJA****GRAD VELIKA GORICA****UPRAVNI ODJEL ZA PODUZETNIŠTVO, INVESTICIJE I FONDOVE EU**Velika Gorica, Trg kralja Tomislava 34 |

Klasa: 311-01/17-001/3

Urbroj: 238-31-08/130-2017-1

Velika Gorica, 13.02.2017.

 **GRAD VELIKA GORICA**

**GRADONAČELNIK**

**Predmet:** Prijedlog Pravilnika o dodjeli potpora za poduzetnike početnike

**O b r a z l o ž e nj e**

Na temelju „Programa poticanja razvoja obrta, malog i srednjeg poduzetništva u Gradu Velika Gorica“ kojeg je donijelo Gradsko vijeće 2001. godine, provodi se poticanje razvoja obrta, malog i srednjeg poduzetništva.

Novim Pravilnikom o dodjeli potpora za poduzetnike početnike utvrđeni su korisnici potpora, namjena korištenja potpore, kriteriji i iznos potpore te postupak odobravanja i dodjele potpore.

Temeljem navedenog Pravilnika, Grad Velika Gorica dodjeljuje bespovratna sredstva novoosnovanim subjektima malog gospodarstva na području Grada Velike Gorice.

Cilj ove mjere je poticanje i olakšavanje pokretanja vlastitog posla i realiziranja poduzetničkih pothvata te pružanje pomoći u njihovom opstanku na tržištu u prve dvije godine poslovanja.

Kao rezultat ove mjere očekuje se porast broja novoosnovanih poduzeća i novih obrta na području Grada Velike Gorice te time i povećanje broja zaposlenih.

Predlaže se Gradonačelniku prihvaćanje prijedloga Pravilnika o dodjeli potpora za poduzetnike početnike.

**PROČELNIK**

Domagoj Ilečić, dipl.oec.